en id en en en en en en en en en en es en en nb en en en en en en ja en en en en en en en en id en en en en en en en en en en en en en en en en en en en en en en en sv en en en en en en en en fr en fr en en en en gu gu gu gu gu gu gu gu gu gu gu en gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu en fr en en en de en en en en gu gu gu gu gu en en en gu it en en en pl en en en en en en en en en ja en en en en en en en en en en en en es es tr en es es en en
Gujaratilexicon - GL Community | Kavita
Dictionary Opposites Thesaurus Idioms Proverbs Phrases English - Gujarati Gujarati - English Gujarati - Gujarati Hindi - Gujarati Marathi - Gujarati Word Like Exact Phrases Like Any Word Of Phrase Like Words With Similar Prass
Select Category Kavita Jokes Shayri Article Stories Other
રીંછ એકલું ફરવા ચાલ્યું, હાથમાં લીધી સોટી,
સામે રાણા સિંહ મળ્યા ને આફત દીઠી મોટી.
ઝૂકી ઝૂકી ભરી સલામો, બોલ્યું મીઠા વેણ:
”મારે ઘેર પધારો રાણા! રાખો મારું કહેણ.
હાડચામડાં બહુ બહુ ચૂંથ્યાં, ચાખોજી મધ મીઠું;
નોતરું દેવા ખોળું તમને, આજે મુખડું દીઠું!”
રીંછ જાય છે આગળ, એના પગ ધબધબ,
સિંહ જાય છે પાછળ, એની જીભ લબલબ.
“ઘર આ મારું જમો સુખેથી, મધની લૂમેલૂમ.”
ખાવા જાતા રાણાજીએ પાડી બૂમેબૂમ!
મધપૂડાનું વન હતું એ, નહીં માખોનો પાર;
બટકું પૂડો ખાવા જાતાં વળગી લારોલાર!
આંખે, મોઢે, જીભે, હોઠે ડંખ ઘણેરા લાગ્યા;
”ખાધો બાપ રે!” કરતાં ત્યાંથી વનરાજા તો ભાગ્યા.
રીંછ એકલું ફરવા ચાલ્યું હાથમાં લીધી સોટી;
સામે રાણા સિંહ મળ્યા રે, આફત ટાળી મોટી.
Author: Maitri Shah Read More...
હું નારી છું,આકાશે રમતાં વાદળની,
રૂપેરી તેજ કિનારી છું…….હું નારી…..
માં બાપના આંગણ માં પૂજાતી,
તુલસી કેરી ક્યારી છું……હું નારી…
હું પત્ની છું,હું માતા છું,હું બહેન છું,હું બેટી છું,
કૈક રહસ્યો છુપાય એવી તાળાં વાળી પેટી છું.
જો ઝાંકવું હોય મનની ભીતર,
તો ત્વરિત ખુલતી બારી છું……હું નારી…..
હું ચંચલ છું કો હરણી શી, ખળખળ વહેતી કો ઝરણી શી,
ગમે તેટલા પત્થર ફેંકો,ચૂપચાપ સહુ હું ધરણી શી.
સુર મેળવો તો મીઠા સૂરે,
ઝંકૃત થતી સિતારી છું……હું નારી…..
કોમળ છું મૃણાલ દંડ સમી,મેઘધનુ ના સાતે રંગ સમી,
રીઝું તો વરસું ઝરમર ને ખીજું તો બારે ય ખંગ સમી.
જો છંછેડે કોઈ મુજને તો,
સો મરદોને ભારી છું…..હું નારી…..
સમર્પણ છે મુજ રગરગ માં,વિશ્વાસ છલોછલ હર ડગ માં,
સદાય જલતો રહે તે કાજે,પ્રેમ પૂરું હું દીપ શગમાં
મળવા સાગરને તલતલ તલસે એ,
નિર્મળ ગંગા વારિ છું……હું નારી…..
Author: Deval Talati Read More...
રે પંખીડા ! સુખથી ચણજો , ગીત વા કંઈ ગાજો,
શાને આવા મુજથી ડરીને ખેલ છોડી ઉડો છો?
પાસે જેવી ચરતી હતી આ ગાય તેવો જ હું છુ,
ના ના કો દી તમ શરીરને કંઈ હાનિ કરું હું.
ના પાડી છે તમ તરફ  કૈઇ ફેંકવા માળીને મેં,
ખુલ્લું મ્હારું ઉપવન સદા પંખીડા સર્વને  છે,
રે રે ત્હોયે  કુદરતી  મળી ટેવ બીવા   જનોથી,
છો બીતા  તો મુજથી પણ સૌ ક્ષેમ તેમાં જ માની.
જો ઉડો તો જરૂર દર છે ક્રૂર કો હસ્તનો હા!
પા’ણો ફેંકે તમ તરફ રે ! ખેલ એ તો જનોના!
દુ:ખી છુ કે કુદરત તાના સામ્યનું એક્ય  ત્યાગી,
રે  રે ! સત્તા તમ પર   જનો  ભોગવે  ક્રૂર આવી.
Author: Deval Talati Read More...
જય જય ગરવી ગુજરાત
જય જય ગરવી ગુજરાત,
ધ્વજ પ્રકાશશે ઝળળ કસુંબી, પ્રેમશૌર્યઅંકિત;
તું ભણવ ભણવ નિજ સંતતિ સઉને, પ્રેમ ભક્તિની રીત -
ઊંચી તુજ સુંદર જાત,
જય જય ગરવી ગુજરાત.
છે દક્ષિણ દિશમાં કરંત રક્ષા, કુંતેશ્વર મહાદેવ;
ને સોમનાથ ને દ્ધારકેશ એ, પશ્ચિમ કેરા દેવ-
જય જય ગરવી ગુજરાત.
નદી તાપી નર્મદા જોય,
મહી ને બીજી પણ જોય.
વળી જોય સુભટના જુદ્ધરમણ ને રત્નાકર સાગર;
પર્વત ઉપરથી વીર પૂર્વજો, દે આશિષ જયકર-
સંપે સોયે સહુ જાત,
જય જય ગરવી ગુજરાત.
તે રંગ થકી પણ અધિક સરસ રંગ, થશે સત્વરે માત !
શુભ શકુન દીસે મધ્યાહ્ન શોભશે, વીતી ગઈ છે રાત-
જન ઘૂમે નર્મદા સાથ,
જય જય ગરવી ગુજરાત.
Author: Minal Mewada Read More...
સદા સૌમ્યશી વૈભવે ઊભરાતી,
મળી માતૃભાષા મને ગુજરાતી.
રમે અન્ય સખીઓ થકી દેઈ તાળી,
સુધા કર્ણ સીંચે ગુણાળી રસાળી.
કરે બોલતા જે, ભર્યા ભાવ છાતી,
રમો માતૃભાષા મુખે ગુજરાતી.
થયા પ્રેમભટ ને અખો ભક્ત ધીરા.
પૂજી નર્મદે કાન્ત ગોવર્ધને જે,
સજી ન્હાનલે કલ્પનાભવ્ય તેજે.
નમો ધન્ય ગાંધીગિરા ગુજરાતી.
Author: Minal Mewada Read More...
વૈષ્ણવ જન તો તેને કહીએ………….
વૈષ્ણવ જન તો તેને કહીએ, જે પીડ પરાઈ જાણે રે;
પરદુઃખે ઉપકાર કરે તોયે, મન અભિમાન ન આણે રે …
સકળ લોકમાં સહુને વંદે, નિંદા ન કરે કેની રે;
વાચ કાછ મન નિશ્ચલ રાખે, ધન ધન જનની તેની રે …
સમદૃષ્ટિ ને તૃષ્ણા ત્યાગી, પરસ્ત્રી જેને માત રે;
જીહ્વા થકી અસત્ય ન બોલે, પરધન નવ ઝાલે હાથ રે …
મોહ માયા વ્યાપે નહિ જેને, દૃઢ વૈરાગ્ય જેના મનમાં રે;
રામ નામ શું તાળી રે લાગી, સકળ તીર્થ તેના તનમાં રે ….
વણલોભી ને કપટરહિત છે, કામ ક્રોધ નિવાર્યા રે;
ભણે નરસૈયોં તેનું દર્શન કરતા, કુળ ઇકોતેર તાર્યા રે
Author: Minal Mewada Read More...
જય જય ગરવી ગુજરાત
Copyright © 2017 www.gujaratilexicon.com | All Rights Reserved |Disclaimer |Privacy Policy
Designed by Arnion Technologies